Limbažos

**APSTIPRINĀTS**

ar Limbažu novada domes

28.10.2021. sēdes lēmumu Nr.393

(protokols Nr.8, 39.§)

*GROZĪJUMI izdarīti ar*

*Limbažu novada domes**24.02.2022. sēdes lēmumu Nr.107 (protokols Nr.2, 3.§)*

**LIMBAŽU NOVADA BĀRIŅTIESAS NOLIKUMS**

*Izdots saskaņā ar*

*likuma “Par pašvaldībām” 21.panta pirmās daļas 8.punktu,*

*41.panta pirmās daļas 2.punktu, Valsts pārvaldes iekārtas likuma*

*73.panta pirmās daļas 1.punktu un*

*Ministru kabineta 2006.gada 19.decembra noteikumu Nr.1037*

*“Bāriņtiesas darbības noteikumi” 2. un 3.punktu*

1. **Vispārīgie jautājumi**

1. Limbažu novada bāriņtiesas nolikums (turpmāk – Nolikums) nosaka Limbažu novada bāriņtiesas (turpmāk - Bāriņtiesa) vispārējos noteikumus, organizatorisko struktūru, apmeklētāju pieņemšanas laikus un kārtību, kādā administratīvā procesa dalībnieki var iepazīties ar lietas materiāliem.
2. Bāriņtiesa ir Limbažu novada pašvaldības (turpmāk - Pašvaldība) domes izveidota aizbildnības un aizgādnības iestāde, kas Limbažu novada administratīvajā teritorijā īsteno bērnu un aizgādnībā esošo personu tiesību un tiesisko interešu aizsardzību, kā arī Limbažu novada teritoriālajās vienībās, kurās nav notāra, Civillikumā noteiktajos gadījumos sniedz palīdzību mantojuma lietu kārtošanā, gādā par mantojuma apsardzību, kā arī izdara apliecinājumus un pilda citus tiesību aktos norādītos uzdevumus.

*(Grozījumi izdarīti ar Limbažu novada domes**24.02.2022. sēdes lēmumu Nr.107 (protokols Nr.2, 3.§))*

1. Bāriņtiesa atrodas pašvaldības izpilddirektora pakļautībā.
2. Bāriņtiesas darbības teritorija ir Limbažu novada administratīvā teritorija.
3. Bāriņtiesas juridiskā adrese ir Zāles iela 8, Limbaži, Limbažu novads, LV-4001, elektroniskā pasta adrese – [barintiesa@limbazunovads.lv](mailto:barintiesa@limbazunovads.lv).

*(Grozījumi izdarīti ar Limbažu novada domes**24.02.2022. sēdes lēmumu Nr.107 (protokols Nr.2, 3.§))*

1. **Bāriņtiesas organizatoriskā struktūra**

*(sadaļas nosaukums jaunā redakcijā ar Limbažu novada domes 24.02.2022. sēdes lēmumu Nr.107 (protokols Nr.2, 3.§))*

1. Bāriņtiesas sastāvā ir Bāriņtiesas priekšsēdētājs, 1 (viens) Bāriņtiesas priekšsēdētāja vietnieks, 9 (deviņi) Bāriņtiesas locekļi.

*(Grozījumi izdarīti ar Limbažu novada domes**24.02.2022. sēdes lēmumu Nr.107 (protokols Nr.2, 3.§))*

1. Bāriņtiesas priekšsēdētāja prombūtnes laikā Bāriņtiesas darbu vada Bāriņtiesas priekšsēdētāja vietnieks vai ar pašvaldības izpilddirektora rīkojumu noteikts cits Bāriņtiesas priekšsēdētāja pienākumu izpildītājs.
2. Bāriņtiesas darbinieki ir: bāriņtiesas priekšsēdētāja palīgs un sēžu sekretārs.

*(Grozījumi izdarīti ar Limbažu novada domes**24.02.2022. sēdes lēmumu Nr.107 (protokols Nr.2, 3.§))*

1. Bāriņtiesas priekšsēdētāja vietnieks, Bāriņtiesas locekļi un darbinieki ir pakļauti Bāriņtiesas priekšsēdētājam.
2. Bāriņtiesas lietvedību kārto sēžu sekretārs.

*(Grozījumi izdarīti ar Limbažu novada domes**24.02.2022. sēdes lēmumu Nr.107 (protokols Nr.2, 3.§))*

1. **Apmeklētāju pieņemšanas laiks**

*(jauna sadaļa ar Limbažu novada domes**24.02.2022. sēdes lēmumu Nr.107 (protokols Nr.2, 3.§))*

1. Bāriņtiesas priekšsēdētājs, priekšsēdētāja vietnieks, Bāriņtiesas locekļi pieņem apmeklētājus pēc iepriekšēja pieraksta šādos laikos:

11.1. Limbažos : Zāles ielā 8, Limbažos, Limbažu novadā:

pirmdienās no plkst. 13.00 - 17.00

ceturtdienās no plkst. 9.00 - 12.00

11.2.Katvaru pagasta pārvaldē : Katvaru pagastā, Liepu ielā 5, Pociemā, Limbažu novadā:

ceturtdienās no 9.00 - 12.00

11.3. Pāles pagasta pārvaldē : Pāles pagastā, Skolotāju ielā 2, Pālē, Limbažu novadā:

ceturtdienās no 13.00-16.00

11.4. Skultes pagasta pārvaldē : Skultes pagastā, Pagastnamā, Mandegās, Limbažu novadā:

otrdienās no 9.00-12.00 un 13.00-17.00.

11.5. Viļķenes pagasta pārvaldē : Viļķenes pagastā, Dārza ielā 1, Viļķenē, Limbažu novadā:

otrdienās no 9.00-12.00

11.6. Vidrižu pagasta pārvaldē : Vidrižu pagastā, Liepās, Gravās, Limbažu novadā:

ceturtdienās no 9.00 - 12.00

11.7. Limbažu pagasta pārvaldē : Limbažu pagastā, Jūras ielā 58, Limbažos, Limbažu novadā:

pirmdienās no 9.00 – 12.00

11.8. Umurgas pagasta pārvaldē: Umurgas pagastā, Ulda Sproģa ielā 5, Umurgā, Limbažu novadā:

pirmdienās no plkst. 13.00 - 17.00

11.9. Salacgrīvā : Smilšu ielā 9, Salacgrīvā, Limbažu novadā:

otrdienās no 9.00 – 12.00 un 13.00 - 16.00.

11.10. Ainažos : Parka ielā 16, Ainažos, Limbažu novadā:

ceturtdienās no 8.30 –12.00.

11.11. Liepupes pagastā : „Mežgravas”, Liepupes pagastā, Limbažu novadā:

piektdienās no 8.00 - 12.00.

11.12. Alojā : Jūras ielā 13, Alojā, Limbažu novadā:

otrdienās no 13.00 – 17.00

ceturtdienās no 8.30 – 12.00

11.13. Staicelē : Lielā ielā 7, Staicelē, Limbažu novadā:

otrdienās no 8.00 – 12.00

ceturtdienās no 13.00 – 17.00

11.14. Brīvzemnieku pagastā: Puikules „Sabiedriskais centrs”, Brīvzemnieku pagastā, Limbažu novadā:

trešdienās no 14.00 – 17.00

* 1. Braslavas pagastā: Vilzēnu pamatskola, Vilzēni, Braslavas pagastā, Limbažu novadā:

pirmdienās no 14.00 – 17.00.

*(Grozījumi izdarīti ar Limbažu novada domes**24.02.2022. sēdes lēmumu Nr.107 (protokols Nr.2, 3.§))*

1. Bāriņtiesas priekšsēdētājam ir tiesības nepieciešamības gadījumā, izdodot rīkojumu, mainīt šajā Nolikumā noteiktos apmeklētāju pieņemšanas laikus. Šajā gadījumā informācija par mainīto pieņemšanas laiku publicējama pašvaldības tīmekļvietnē vismaz trīs darba dienas pirms mainītā apmeklētāju pieņemšanas laika.
2. **Kārtība, kādā administratīvā procesa dalībnieki var iepazīties ar lietas materiāliem**

1. Bāriņtiesa nodrošina lietas dalībniekiem iespēju iepazīties ar lietas materiāliem Ministru kabineta 2006.gada 19.decembra noteikumu Nr.1037 “Bāriņtiesas darbības noteikumi”noteiktajā kārtībā:

13.1. ja no lietas dalībnieka ir saņemts attiecīgs iesniegums;

13.2. trīs darba dienu laikā no iesnieguma saņemšanas dienas, Bāriņtiesas telpās Bāriņtiesas darbinieka klātbūtnē;

13.3. pirms iepazīšanās ar lietas materiāliem lietas dalībnieks uzrāda Bāriņtiesas darbiniekam personu apliecinošu dokumentu;

13.4. personai, kura iepazīstas ar lietas materiāliem, Bāriņtiesa nodrošina iespēju izrakstīt no lietas materiāliem nepieciešamo informāciju vai ar tehniskiem līdzekļiem izgatavot nepieciešamo lietā esošo dokumentu kopijas, par to izdarot atzīmi lietas uzziņas lapā;

13.5. informāciju, kuras izpaušana var kaitēt turpmākai bērna attīstībai vai bērna vai aizgādnībā esošas personas psiholoģiskā līdzsvara saglabāšanai, administratīvās lietas materiālos ir tiesīga ievietot ar Bāriņtiesas zīmogu aizzīmogotā aploksnē. Administratīvās lietas dalībniekiem nav tiesību iepazīties ar aploksnē ievietoto informāciju.

1. Dienā, kad lietu izskata Bāriņtiesas sēdē, iepazīšanās ar lietas materiāliem netiek nodrošināta.
2. **Noslēguma jautājumi**
3. Nolikums stājas spēkā 2022.gada 1.janvārī.
4. Ar šī nolikuma spēkā stāšanos spēku zaudē:

16.1. Limbažu novada bāriņtiesas 2017.gada 21.decembra nolikums, kas apstiprināts ar Limbažu novada domes 2017.gada 21.decembra sēdes lēmumu (protokols Nr.22, 24.§);

16.2. Salacgrīvas novada bāriņtiesas 2012.gada 25.janvāra nolikums, kas apstiprināts ar Salacgrīvas novada domes 2012.gada 25.janvāra sēdes lēmumu Nr.2 (protokola Nr.2; 1.§);

16.3. Alojas novada bāriņtiesas 2021.gada 29.jūnija nolikums, kas apstiprināts Alojas novada domē ar 2021.gada 29.jūnija ārkārtas sēdes lēmumu Nr. 332 (protokols Nr.12 4#).

Limbažu novada pašvaldības

Domes priekšsēdētājs /paraksts/ D.Straubergs